وحدات مغربية د لعبار

لوحدات ولّا لعبرات لمغربية د لعبار هوما عبرات كانو مستعملين ف لمغريب قبل ما يتعمم النظام المتري (ميترو، كيلوݣرام، إيطرو) ف عهد لحماية لفرانساوية على لمغريب و من بعد إستقلال المغرب. بزاف من هاد العبرات بقاو مستعملين ف الأسواق الشعبية و القروية، خصوصا عند الناس الكبار ف العمر، ولكن الإستعمال الرسمي ولات فيه غير العبرات المترية.الجلالي، عبد الهادي. المقاييس والأوزان في المغرب التقليدي. منشورات كلية الآداب والعلوم الإنسانية – الرباط، 1998.Julien, Charles-André. Histoire de l'Afrique du Nord. Paris: Payot, 1961.الناصري، أحمد. الاستقصا لأخبار دول المغرب الأقصى. دار الكتاب، 1954.

 عبرات الطول 
العبرةالشرحشحال كيسوى علاينالذراعكان مستعمل فالنسيج والبني0,5 ميتروالشبرمن الإبهام حتى الخنصر محلولين0,2 ميتروالقامةتقريب طول ديال بنادم1,6 ميترو

 عبرات المساحة 
العبرةالشرحشحال كيسوى علاينالقصبةعبرة ف الفلاحة، كتبدل من منطقة ل منطقة60 م²الفدانكانو كيعبرو بيه الأراضي الكبيرة1000 م²

 عبرات الوزن 
العبرةالشرحشحال كيسوى علاينالمدّمستعمل ف الحبوب بحال القمح و الشعير2.5 كلڭلوقيةعبرة صغيرة ديال الذهب و لعطرية40 ڭرامالرطلكان مختلف من مدينة ل مدينة450 ڭرام (متوسط)القنطارما زال مستعمل حتى دابا100 كلڭ

 عبرات الحجم والسعة 
العبرةالشرحشحال كيسوى علاينالصاعللحبوب والسوائل2,5 إيطروالقدّوحللزيت ولا الشراب0,5 إيطروالبرميلللسعة الكبيرة (ما، زيت...)50 – 200 إيطرو

 الموروث الثقافي 
لعبرات تقليدية ديال لعبار فالمغرب ما كانتش غير أرقام باش يتعاملو بها ناس، ولكن كانت حتى جزء مهم من الثقافة الشعبية و طرق لعيش ديال لمغاربة عبر قرون. ف كل سوق ولا مدينة كان عندها خصوصياتها: ف فاس مثلا "الرطل" ماشي بحال "الرطل" ديال مراكش، و الوزن ديال "المدّ" ولا "القصعة" كيختالف من عبدة للريف ولا لجبالة. هاد الإختلافات ما كانوش كيديرو مشاكل كبيرة، حيث كل منطقة كانت متعودة على نظامها، و التجار والحرفيين كانو كيعرفو هاد الفوارق و كيكيّفو تجارتهم على حسابها. بزاف ديال الأمثال الشعبية و الأغاني و حتى الحكايات كتعاود على "الوزان" و "المكيال"، و هادشي كيبين بلي المقاييس كانت داخلة ف الثقافة اليومية د الناس. مع دخول لحماية لفرانساوية على لمغريب ف بداية لقرن لعشرين، بدا النظام المتري كيتفرض ب قرارات رسمية، خصوصا ف الإدارة، الجيش، و التعليم. ولكن الشعب بقا محافظ على العبرات القديمة، حيث مرتبطة ب الذاكرة الجماعية و ب المعاملات التقليدية ف الأسواق الأسبوعية. و حتى من بعد الإستقلال، بقات هاد العبرات كتستعمل ف الأسواق الشعبية و لعروبيات، بحال ملي كيتباع القمح بالمدّ، ولا الزيت ب القدّوح، ولا المواشي ب القنطار. اليوم، وخا القانون كيعتمد على الميترو و الكيلوڭرام و ليطرو، باقي شي عبرات تقليدية حاضرة ف المعاملات اليومية، و هادشي كيخلّيها ب مثابة تراث لا مادي كيعكس تاريخ المغرب و تنوع جهاتو.محمد الناصري، الأمثال الشعبية المغربية: دراسة لغوية وثقافية، منشورات كلية الآداب والعلوم الإنسانية، جامعة محمد الخامس، الرباط، 2008.

 الأمثال و العبارات الشعبية 
لعبرات تقليدية ما كانتش غير وسيلة للبيع و الشرا، ولكن دخلات حتى للأمثال الشعبية و للغة اليومية ديال المغاربة. بزاف ديال الناس كيستعملو تعابير بحال: "كل واحد و ميزانو"، بمعنى كل واحد و كيفاش كايعبر الأمور، وهي عبارة مجازية خرجات من عالم الموازين و لعبار. كاين حتى المثل: "الحق ما يتباع ب المدّ ولا يتكال ب القنطار" اللي كيدلّ بلي القيم ما يمكنش يتحددو ب عبرات لعبار المادية. و ف الأسواق، كانو التجار كيستعملو جملة بحال "زيد رطل على خاطرك" كناية على الكرم مع لكليان.

حتى ف الزجل و الأغاني الشعبية، كيبانو هاد العبرات رموز للحياة اليومية، بحال ذكر "المدّ" و "الرطل" بحال عبارات ديال للخير و البركة. و ف الثقافة الشعبية كاين تعبيرات بحال "ما كيعمرها لا مدّ لا صاع"، ب معنى الطمع ما عندوش حدود. هاد الأمثال و التعبيرات الشعبية كتخلّي هاد العبرات ما تبقاش مجرد وسيلة حساب، ولكن حتى رموز ثقافية كتحمل معاني عميقة على الكرم، العدل، الطمع، و الميزان ف الحياة.محمد الناصري، الأمثال الشعبية المغربية: دراسة لغوية وثقافية، منشورات كلية الآداب والعلوم الإنسانية، جامعة محمد الخامس، الرباط، 2008.

 مصادر 

تصنيف:تقافة د لمغريب
تصنيف:لعبار
تصنيف:لعبار د طول